CELEX: 52017PC0269
Language: fi
Date: 2017-05-31
Title: Ehdotus NEUVOSTON PÄÄTÖS 27 päivänä kesäkuuta 2014 tehdyn EU:n ja Moldovan tasavallan välisen assosiaatiosopimuksen liitteen XXVI muuttamisesta EU:n ja Moldovan tasavallan assosiaationeuvostossa Euroopan unionin puolesta esitettävästä kannasta

EUROOPAN KOMISSIO
            Bryssel 31.5.2017
            COM(2017) 269 final
            2017/0109(NLE)
            Ehdotus
            NEUVOSTON PÄÄTÖS
            27 päivänä kesäkuuta 2014 tehdyn EU:n ja Moldovan tasavallan välisen assosiaatiosopimuksen liitteen XXVI muuttamisesta EU:n ja Moldovan tasavallan assosiaationeuvostossa Euroopan unionin puolesta esitettävästä kannasta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välinen assosiaatiosopimus allekirjoitettiin 27. kesäkuuta 2014. Sopimuksen liitteessä XXVI määrätään, että Moldovan tasavalta lähentää tullikoodeksinsa yhteisön tullikoodeksista 12. lokakuuta 1992 annettuun neuvoston asetukseen (ETY) N:o 2913/92, jäljempänä ’yhteisön tullikoodeksi’.
               
               
                  Assosiaatiosopimuksen allekirjoittamishetkellä Euroopan unionissa sovellettiin yhteisön tullikoodeksia.
               
               
                  Yhteisön tullikoodeksi korvattiin unionin tullikoodeksista 9. lokakuuta 2013 annetulla asetuksella (EU) N:o 952/2013, jonka korvaavia säännöksiä alettiin soveltaa Euroopan unionissa 1. toukokuuta 2016.
               
               
                  Liitteen XXVI tavoitteena on ollut varmistaa, että Moldovan tasavallan tullikoodeksi on linjassa Euroopan unionissa voimassa olevien sääntöjen kanssa. Yhteisön tullikoodeksin ja sen seuraajan, unionin tullikoodeksin, väliset erot tietyissä asioissa tarkoittavat, että tavoite voidaan saavuttaa vain, jos Moldovan tasavalta lähentää tullikoodeksinsa unionin tullikoodeksiin. 
               
               
                  EU:n ja Moldovan tasavallan tulliasioiden alakomitean 6. lokakuuta 2016 pidetyssä kokouksessa sovittiin, että sopimuksessa oleva viittaus Euroopan unionissa sovellettavaan tullilainsäädäntöön olisi sen vuoksi saatettava ajan tasalle. Lisäksi kokouksessa katsottiin, ettei muutos vaikuta assosiaatiosopimuksen liitteessä XXVI vahvistettuun määräaikaan lainsäädännön lähentämiselle.
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Ehdotetun muutoksen päätarkoituksena on taata oikeusvarmuuden toteutuminen, joka liittyy siihen, että Moldovan tasavalta on assosiaatiosopimuksen nojalla velvollinen lähentämään lainsäädäntöään EU:n lainsäädäntöön. Näin varmistetaan EU:n ja Moldovan tasavallan välistä tulliyhteistyötä koskevien sääntöjen yhdenmukaisuus.
               
            
            
               •Yhdenmukaisuus unionin muiden politiikkojen kanssa
            
            
               
                  Ei sovelleta
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  EU:n ja Moldovan tasavallan välisen assosiaatiosopimuksen 436 artiklan 3 kohdassa säädetään, että assosiaationeuvostolla on valtuudet muuttaa assosiaatiosopimuksen liitteitä.
               
               
                  SEUT-sopimuksen 207 artikla ja 218 artiklan 9 kohta.
               
            
            
               •Toissijaisuusperiaate (jaetun toimivallan osalta) 
            
            
               
                  Ehdotus kuuluu Euroopan unionin yksinomaiseen toimivaltaan. Sen vuoksi toissijaisuusperiaatetta ei sovelleta.
               
            
            
               •Suhteellisuusperiaate
            
         
         
            
               
                  Ehdotuksessa ei ylitetä sitä, mikä on tarpeen tai asianmukaista odotettujen tulosten saavuttamiseksi.
               
            
            
               3.TALOUSARVIOVAIKUTUKSET
            
            
               
                  Ehdotuksella ei ole vaikutuksia Euroopan unionin talousarvioon.
               
            
            
               2017/0109 (NLE)
            
            
               Ehdotus
            
            
               NEUVOSTON PÄÄTÖS
            
            
               27 päivänä kesäkuuta 2014 tehdyn EU:n ja Moldovan tasavallan välisen assosiaatiosopimuksen liitteen XXVI muuttamisesta EU:n ja Moldovan tasavallan assosiaationeuvostossa Euroopan unionin puolesta esitettävästä kannasta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan ja 218 artiklan 9 kohdan, 
            
            
               ottaa huomioon unionin tullikoodeksista annetun asetuksen (EU) N:o 952/2013, 
            
            
               ottaa huomioon 27 päivänä kesäkuuta 2014 tehdyn Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen ja erityisesti sen 436 artiklan 3 kohdan,
            
            
               ottaa huomioon Euroopan unionin ja Moldovan tasavallan tulliasioiden alakomitean 6 päivänä lokakuuta 2016 pidetyn kokouksen päätelmät,
            
            
               ottaa huomioon Euroopan komission ehdotuksen,
            
            
               sekä katsoo seuraavaa: 
            
            
               (1)Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välinen assosiaatiosopimus allekirjoitettiin 27 päivänä kesäkuuta 2014.
            
            
               (2)Assosiaatiosopimuksen 201 artiklassa määrätään velvoitteesta, joka koskee tullilainsäädännön asteittaista lähentämistä unionin tullilainsäädäntöön ja tiettyyn kansainväliseen lainsäädäntöön sopimuksen liitteessä XXVI esitetyllä tavalla.
            
            
               (3)Sopimuksen XXVI liitteessä määrätään, että lainsäädännön lähentäminen toteutetaan yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 säännösten mukaisesti.
            
            
               (4)Asetuksen (ETY) N:o 2913/92 kumoamisen jälkeen Euroopan unionissa on 1 päivästä toukokuuta 2016 sovellettu unionin tullikoodeksista annetussa asetuksessa (EU) N:o 952/2013 vahvistettuja korvaavia säännöksiä.
            
            
               (5)Vuoden 2016 lokakuun 6 päivänä pidetyssä EU:n ja Moldovan tasavallan tulliasioiden alakomitean kokouksessa päätettiin, että sopimuksen liitettä XXVI olisi sen vuoksi muutettava vastaavasti,
            
            
               ON HYVÄKSYNYT TÄMÄN PÄÄTÖKSEN: 
            
         
         
            
               1 artikla
            
            
               1. EU:n ja Moldovan tasavallan välisen assosiaatiosopimuksen liitteen XXVI muuttamisesta Euroopan unionin ja Moldovan tasavallan assosiaationeuvostossa Euroopan unionin puolesta esitettävä kanta perustuu tämän päätöksen liitteenä olevaan päätösluonnokseen.
            
            
               2. Unionin edustajat EU:n ja Moldovan tasavallan assosiaationeuvostossa voivat sopia vähäisistä teknisistä muutoksista 1 kohdassa tarkoitettuun päätösluonnokseen ilman uutta neuvoston päätöstä.
            
            
               2 artikla
            
            
               Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
      
    ---documentbreak--- 
      
         
               EUROOPAN KOMISSIO
            Bryssel 31.5.2017
            COM(2017) 269 final
            LIITE
            asiakirjaan
            Ehdotus neuvoston päätökseksi
            27 päivänä kesäkuuta 2014 tehdyn EU:n ja Moldovan tasavallan välisen assosiaatiosopimuksen liitteen XXVI muuttamisesta EU:n ja Moldovan tasavallan assosiaationeuvostossa Euroopan unionin puolesta esitettävästä kannasta
            
               
         
         
            
            
               EUROOPAN UNIONIN JA MOLDOVAN TASAVALLAN ASSOSIAATIONEUVOSTON PÄÄTÖS N:o X/2017,
            
            
            
               annettu XX XXXXXX 2017,
            
            
            
               27 päivänä kesäkuuta 2014 tehdyn EU:n ja Moldovan tasavallan assosiaatiosopimuksen liitteen XXVI muuttamisesta
            
            
            
               EUROOPAN UNIONIN JA MOLDOVAN TASAVALLAN ASSOSIAATIONEUVOSTO, joka 
            
            
            
               ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen ja erityisesti sen 436 artiklan 3 kohdan, 
            
            
            
               sekä katsoo seuraavaa: 
            
            
            
               (1)Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välinen assosiaatiosopimus allekirjoitettiin 27 päivänä kesäkuuta 2014. 
            
            
               (2)Assosiaatiosopimuksen 201 artiklassa määrätään velvoitteesta, joka koskee tullilainsäädännön asteittaista lähentämistä unionin tullilainsäädäntöön ja tiettyyn kansainväliseen lainsäädäntöön sopimuksen liitteessä XXVI esitetyllä tavalla.
            
            
               (3)Sopimuksen XXVI liitteessä määrätään, että lainsäädännön lähentäminen toteutetaan yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 säännösten mukaisesti.
            
            
               (4)Asetuksen (ETY) N:o 2913/92 kumoamisen jälkeen Euroopan unionissa on 1 päivästä toukokuuta 2016 sovellettu unionin tullikoodeksista annetussa asetuksessa (EU) N:o 952/2013 vahvistettuja korvaavia säännöksiä.
            
            
               (5)Vuoden 2016 lokakuun 6 päivänä pidetyssä EU:n ja Moldovan tasavallan tulliasioiden alakomitean kokouksessa päätettiin, että sopimuksen liitettä XXVI olisi sen vuoksi muutettava vastaavasti,
            
            
         
         
            
            
               ON PÄÄTTÄNYT SEURAAVAA: 
            
            
            
               1 artikla
            
            
            
               Muutetaan 27 päivänä kesäkuuta 2014 tehdyn EU:n ja Moldovan tasavallan välisen assosiaatiosopimuksen liite XXVI tämän päätöksen liitteen I mukaisesti.
            
            
            
            
               2 artikla
            
            
            
               Tämä päätös tulee voimaan päivänä, jona se hyväksytään.
            
            
            
            
            
               Tehty Brysselissä, XX XXXX 2017
            
            
            
            
            
               Assosiaationeuvoston puolesta
            
            
         
         
            
            
            
            
               LIITE
            
            
            
               Muutetaan 27 päivänä kesäkuuta 2014 tehdyn EU:n ja Moldovan tasavallan välisen assosiaatiosopimuksen liitteen XXVI ensimmäinen kohta seuraavasti:
            
            
            
               Viittaus yhteisön tullikoodeksiin ”Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista” korvataan viittauksella unionin tullikoodeksiin ”Asetus (EU) N:o 952/2013 unionin tullikoodeksista”.